મુંબઈ, તા. 9 : દક્ષિણ મુંબઈના ભિંડીબજાર સ્થિત ઐતિહાસિક વસ્તુઓનું `ચોરબજાર' વર્ષોથી પ્રખ્યાત છે, પરંતુ હવે આ નામ પર પ્રશ્નો થવા લાગ્યા છે. 150 વર્ષ જૂના આ બજાર વિષે કહેવામાં આવે છે કે, પહેલા આ બજારનું નામ શોરબજાર હતું. જૂના દુકાનદારોનું કહેવું છે કે, અંગ્રેજો આ નામનો ઉચિત ઉચ્ચાર નહોતા કરી શકતા અને તેઓ ચોરબજાર કહેતા એટલે આ બજારનું નામ ચોરબજાર પડી ગયું. શિવસેનાના નેતા ખાલિદ મામૂની મદદથી વિસ્તારનું નામ બદલવાના પ્રયત્નો ચાલી રહ્યા છે.